**KLAIPĖDOS VITĖS PROGIMNAZIJOS**

**DIREKTORĖS RENATOS VENCKIENĖS**

**METŲ VEIKLOS ATASKAITA**

\_\_\_\_\_\_\_\_\_\_\_\_\_\_\_\_Nr.\_\_\_\_

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Klaipėdos Vitės progimnazijos (toliau – Progimnazijos) 2019 – 2021 metų strateginio ir 2019 metų veiklos planuose nustatyti prioritetai buvo orientuoti į ugdymo proceso kokybę siekiant kiekvieno mokinio individualios pažangos bei užtikrinti emociškai saugios, tolerantiškos, partneryste grįstos ir šiuolaikiškos mokymosi aplinkos kokybę. 2019 m. Metinės veiklos tikslai – užtikrinti aukštą kiekvieno mokinio ugdymo(si) kokybę ir veiksmingumą, kurti emociškai saugią, tolerantišką, šiuolaikišką mokymosi aplinką. Tikslams pasiekti buvo numatyti ir įgyvendinti 5 uždaviniai: teikti kokybišką ugdymą, orientuotą į mokinio asmenybės ūgtį ir nuolatinę individualią pažangą; gerinti pamokos kokybę ir veiksmingumą, formuoti savitą Progimnazijos kultūrą, stiprinti nuolatinį bendruomenės mokymąsi, sutelktumą, asmeninį tobulėjimą, tėvų, mokinių, mokytojų bendradarbiavimą, skatinti įgalinančią lyderystę ir vadybą, gerinti ugdymo aplinkas.2019 metais pasiekti švietimo paslaugų kiekybiniai ir kokybiniai pokyčiai. 2019-09-01 duomenimis ugdyti 719 mokinių ( 2018 m. – 603, 2017 m. – 480), užtikrintas nenutrūkstamas priešmokyklinis, pradinis ir pagrindinis ugdymas. Ugdymo programas įgyvendino 64 pedagogai (57,46 etato), dirbo 24 nepedagoginiai darbuotojai (24,56 etato). Mokiniams siūlytos 22 neformaliojo ugdymo programos, pasirenkamieji dalykai, visų dalykų konsultacijos, dalyvauta 13 projektų iš jų 4 tarptautiniuose; vesta 41 atvira, 85 integruotos pamokos progimnazijoje, 224 pamokos vestos netradicinėse ugdymo aplinkose (verslo įmonėse, įstaigose, mokyklos muziejuje, teritorijoje, muziejuose ir pan.). Labai gerai mokėsi 99 mokiniai (18 proc.), 251 mokiniai mokėsi gerai (45,4 proc.). Bendras pažangumo vidurkis 1–4 klasėse 100 proc., 5–8 klasėse – 100 proc. Ugdymo kokybė, t. y. 5–8 klasėse mokinių, pasiekusių 9 ir daugiau vidurkį, buvo 38 ( 22 proc. 5– 8 kl. mokinių), 8 ir daugiau vidurkį pasiekė 46 mokiniai ( 27 proc. 5–8 kl. mokinių). Labai gerai ir puikiai 2018–2019 m. m. baigė 84 mokiniai (49 proc. 5–8 kl. mokinių). Palyginus su 2017–2018 m. m. mokinių akademiniai pasiekimai pagerėjo: labai gerai besimokančių mokinių skaičius padidėjo 3,6 proc. Pagrindinio ugdymo programos I pakopą baigė 34 (100 proc.) mokiniai, iš jų 91,18 proc. mokslą tęsia gimnazijose, likę 3 mokiniai (8,82 proc.) – profesinėse mokyklose. Didelis dėmesys buvo skiriamas mokinio individualiai pažangai, taikytos įvairios pagalbos priemonės bei būdai. Įkurtas Namų darbų klubas, patobulintas individualios pažangos stebėjimas pamokje padėjo efektyviau ir prasmingiau mokytojams fiksuoti, o mokiniams įsivertinti daromą pažangą (IQES mokinių apklausa 3,6 man svarbu yra mokytis). 2019 m. atliktas mokyklos veiklos kokybės įsivertinimas, pasirinkti tobulintini rodikliai: Ugdymo (si) organizavimas (2.2.2.) Raktiniai žodžiai: diferencijavimas, individualizavimas, suasmeninimas. Stiprinant mokinių savivertę, savivoką, asmeninę ūgtį parengėme ir įgyvendinome programą „Mąstymo kultūrą diegianti mokykla“, prevencines programas Lions Quest, Gyvai, Zipio draugai, Antras žingsnis. Mokiniams teikta informacinė, specialioji pedagoginė, socialinė, psichologinė pagalba. Ugdyti 76 specialiųjų ugdymosi poreikių turintys mokiniai, iš jų 42 mokyti pagal pritaikytas programas, 5 pagal individualizuotas programas. Fiksuoti 657 (112 – specialiosios pedagoginės, 204 – psichologinės, 341 – socialinės pagalbos) pokalbiai bei konsultacijos mokiniams, tėvams ir pedagogams. Pagalbą teikė mokyklos specialusis pedagogas, logopedas, psichologas, socialinis pedagogas, 9 mokytojo padėjėjai.Orientuojantis į pasidalytąją lyderystę, į mokyklos valdymą buvo siekiama įtraukti Progimnazijos, mokinių tarybas, kartu organizuoti projektai, bendruomenės vakarai, vedamos pamokos. Tėvams organizuotas seminaras „Vaiko motyvacija mokytis, veikti ir siekti“, mokiniams paskaita „**Nieko nenoriu: motyvacija mokytis„.** Progimnazijos mokinių taryba teikė kandidatūrą į Lietuvos mokyklų apdovanojimų, 2019 Metų mokyklos tarybos nominaciją ir pateko tarp trijų geriausių respublikoje. Mokinių taryba kiekvieną savaitę renkasi į „Apvalaus stalo“ diskusiją, kurios metu analizuoja mokyklos bendruomenei aktualius klausimus, planuoja ir organizuoja įvairius Progimnazijos renginius, akcijas („Gerojo lašelio diena“, „Raudonosios nosies diena“, „Vienas dūris vietoje 140“) ir kt. veiklą. 100 proc. pedagogų kvalifikaciją tobulino vidutiniškai 5 dienas per metus. Progimnazijos pedagogams organizuoti seminarai: „Lyderystė mokykloje. Mokyklos vadovas – lyderis. Pedagogų komanda – lyderių komanda“, „Socialinių ir emocinių kompetencijų ugdymas – strateginis priėjimas“, „Nesmurtinė komunikacija“, „Komandos formavimas ir organizavimas“ , "Pokyčių valdymas ir asmeninis tobulėjimas" . Organizuotos 2 mokytojų metodinės patyriminės dienos, 40 proc. pedagogų dalijosi gerąja patirtimi. 1 mokytoja įgijo aukštesnę kvalifikacinę kategoriją (vyr. mokytojo),1 mokytoja atrinkta ir dalyvavo projekte „Mokytojai Lietuvai“ stažuotėje Suomijoje, 1 mokytoja išrinkta Inovatyviausia matematikos/IT mokytoja, 1 mokytoja išrinkta Lietuvos respublikos Metų mokytoja, 1 mokytoja dalyvavo  meistriškumo ir lyderystės programoje JAV („Teaching Excellence and Achievement“).Stiprinant mokyklos tinklaveiką ir viešuosius ryšius miesto visuomenei nuolat skelbiama informacija apie Progimnaziją, mokinių ir mokytojų pasiekimus interneto svetainėje [www.vitesmokykla.lt](http://www.vitesmokykla.lt), socialiniuose tinkluose bei žiniasklaidos priemonėse. Progimnazijos ugdytiniai pasiekė gerų rezultatų dalykinėse olimpiadose ir konkursuose: Klaipėdos miesto diktanto konkurse „Raštingiausias mokinys 2019 užimtos I, II ir III vietos; 2–4 klasių mokinių dailyraščio konkurse „Plunksnelė“- III vieta; dailyraščio konkurse „Dailus raštas akį glosto“ – I vieta; Klaipėdos miesto 4 klasių matematikos olimpiadoje – II vieta; Tarptautiniame (4 klasių) matematikos konkurse „Kengūra“ Klaipėdos miesto savivaldybėje užimta 5 vieta; Klaipėdos miesto 4–ųjų klasių anglų kalbos ir sporto estafečių varžybose „Let‘s move 2019“ iškovota II vieta; geografijos, matematikos konkurse „Mes – Žemės vaikai“ komanda iškovojo III vietą; Klaipėdos miesto mokinių meninio skaitymo konkurse laimėta I vieta, o Lietuvos mokinių meninio skaitymo konkurso šalies etape Anykščiuose užimta III vieta, gautas III laipsnio diplomas ir medalis; respublikiniame kūrybinių darbų konkurse „Rašau Lietuvos vardą“ – „Meninė raiška“, laimėta III ir IV vietos. Iškovotos prizinės vietos sportinėse varžybose: III vieta Lietuvos mokyklų futsalės žaidynių apskrities finale; III vieta Lietuvos mokyklų Klaipėdos regiono 8 klasių vaikų futbolo žaidynėse „Mr. Golas“; II vieta Lietuvos mokyklų Klaipėdos regiono 6 klasių vaikų futbolo žaidynėse „Mr. Golas“; III vieta berniukų iki 13 m. rankų lenkimo varžybose; IV vieta Klaipėdos miesto mažojo golfo varžybose ir kt. I ir III vietos LLŠF Nacionalinio reitingo linijinių SOLO ir šokių komandų festivalyje – varžybose „Trakai Open 2019“ starter Kids pogrupyje. II vieta Klaipėdos miesto ketvirtų klasių mokinių viktorinoje „Gyvūnijos pasaulyje“, Lietuvos futbolo federacijos projekto Mr. Golas U14 super finale tapome tarp 10 stipriausių futbolo komandų Lietuvoje. 2019 m. Progimnazija tapoŠvietimo, mokslo ir sporto ministerijos ir programos „Kurk Lietuvai**“** kuriamo mokyklų tinklo su į Lietuvą grįžusiais / atvykusiais vaikais tinklo mokykla. Šiais mokslo metais progimnazijoje į švietimo sistemą akademiškai, socialiai ir emociškai integruojama 17 migracijos patirties turinčių vaikų (2018 m. – 12 vaikų). Dalinomės savo patirtimi parodoje „Mokykla 2019“, konferencijoje „Gera mokykla: kartu ar atskirai“, „Reemigracijos iššūkiai Vitės progimnazijoje. Vaiko sėkmę kuriame kartu“. Reikšmingas Progimnazijos dalyvavimas respublikiniuose projektuose „Darni mokykla“, „Svajonių komandos“, „Atvira jaunimo erdvė ir mobili bendruomenė Korpusas 3“, „Išmok jaustis gerai“, „Karalienė Luizė – svetima ar nepelnytai užmiršta?“ telkė visą bendruomenę, padėjo ugdytis aktualius bendruosius gebėjimus ir vertybines nuostatas. Tęsiamas dalyvavimas Erasmus+KA2 projekte „Museumholics“, vokiečių kalbos mokymo projekte “CLILiG@Litauen”, kai vykdomas integruotas dalykų (matematikos, informacinių, gamtos ir vokiečių kalbos) mokymas. 2019 metais laimėti dar 4 Erasmus+K2 projektai: Identities, Diversity & European Unity (26 052 €), For A Clean World Hand In Hand (31 432 €), Let’s Read (31 280 €), Connection of Different Subjects We Did It (27 424 €).2019 metais Progimnazijos išlaikymui skirtos lėšos naudotos racionaliai ir taupiai, sprendimai dėl jų panaudojimo derinti su Progimnazijos savivaldos institucijomis, bendruomene. Įrengti anglų kalbos, specialiosios pedagogės kabinetai, atnaujinti gamtos ir technologijų kabinetai, valgykla, pakeistos grindys ir įrengta kondicionavimo sistema aktų salėje. Papildomai gautos lėšos iš privačių rėmėjų – 6815 eur., iš 2 proc. paramos – 3877 eur. 2019 metus progimnazija užbaigė be kreditorinių įsiskolinimų.Planuojant metų veiklą progimnazijoje susitarta dėl 2020 metų siekiamų tikslų – gerinti ugdymo(si) kokybę, siekiant optimalios bendrųjų ir dalykinių kompetencijų visumos, kurti emociškai saugią, tolerantišką, šiuolaikišką mokymosi aplinką. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

 **1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 9.1. Tobulinti taikomą mokytojų etatinio darbo užmokesčio sistemos modelį (toliau – Modelis) | Taikomas Modelis atitiks pasikeitusius teisės aktus | 1. Pakeistas ir patvirtintas naujausius teisės aktus atitinkantis Modelis.2. Modelis pristatytas mokytojų taryboje.3. Pakeistos mokytojų darbo sutartys ir koreguoti mokytojų pareigybių aprašymai.4. Pakeistos su Modelio pakeitimais susijusios vidaus darbo tvarkos taisyklių ir Darbo apmokėjimo sistemos nuostatos | 1. Patvirtintos Mokytojo pareigybės funkcijų ir metinės ataskaitos forma (patvirtinta direktoriaus 2019 m. birželio 3 d. įsakymu Nr.V1-69)2. Atnaujintas modelis pristatytas Mokytojų tarybos posėdyje 2019-05-30 protokolinis Nr. V3-2.3.Visiems mokytojams laiku įteikti pranešimai dėl darbo sutarties sąlygų keitimo ir pasiūlymai dirbti pakeistomis darbo sąlygomis. Iki 2019-08-30 su visais pedagoginiais darbuotojais pasirašytos atnaujintos darbo sutartys, pakoreguoti mokytojų pareigybių aprašymai4. Atnaujinta darbo apmokėjimo sistema, vidaus darbo tvarkos taisyklės (patvirtinta direktoriaus 2019 m. rugpjūčio 26 d. įsakymu Nr.V1-82) ir supažindinti darbuoto-jai. |
| 9.2. Koordinuoti respublikinio projekto CILIG@Litauen. Vokiečių kalba tavo mokyklojeįgyvendinimą ir sklaidą. | Integruotas vokiečių kalbos ir matematikos, informatikos, gamtos dalyko mokymas skatins ugdymo(si) pokyčius. | 1.Parengti integruotų vokiečių kalbos ir matematikos, gamtos, informacinių technologijų planų projektai.2.Patvirtinti pamokų tvarkaraščiai, kai pamokoje dirba 2 mokytojai (dalyko ir vokiečių kalbos).3. Vykdyta projekto rezultatų sklaida ir aptarimas mokytojų ir progimnazijos tarybose, kvalifikaciniuose renginiuose. | 1. Parengti ir direktorius įsakymu patvirtinti integruotų vokiečių kalbos ir matematikos, gamtos, informacinių technologijų modulių planai 5 – oms klasėms.2. Patvirtinti pamokų tvarkaraščiai, kai pamokoje dirba 2 mokytojai (dalyko ir vokiečių kalbos).3. Pravestos 4 atviros ir integruotos pamokos progimnazijos, miestopedagogams, projekto sklaida vykdyta Mokytojų tarybos posėdyje 2019-02-06 protokolinis Nr. V3-1,dalyvauta IV-ojoje respublikinėje švietimo įstaigų projektų parodoje – mini mokymuose „Projektų mugė” (2019 02 19), Goethe‘s instituto organizuotame konkurse „6:0 vokiečių kalbos naudai“ 5-6 kl., Goethe‘s instituto projekto „Integruotas vokiečių kalbos ir dalyko mokymas“ leidinio redakcinės grupės posėdžiuose, dalintasi metodine patirtimi. Gauta Goethe‘s instituto padėka už puikų bendradarbiavimą ir paramą vykdant Goethe‘s projektus Klaipėdoje. |
| 9.3. Modernizuoti ir atnaujinti edukacines ir mokymo erdves. | Pagerintos mokinių mokymosi ir ugdymosi sąlygos. | 1. Suremontuota valgykla 154,11 kv. m.2. Suremontuoti 2 nepagrindiniai įėjimai į mokyklą.3. Atnaujintos aktų salės ir technologijų kabineto grindys. | 1. Atliktas kapitalinis valgyklos sienų remontas ir įgyvendintas modernus interjero dekoro projektas. Valgyklos virtuvėje įrengta papildoma vėdinimo sistema.2. Atliktas kapitalinis 2 progimnazijos nepagrindinių įėjimų sienų remontas.3. Atnaujintos aktų salės grindys (246 kv. m.), sudėtas ąžuolinis parketas, pakeista aktų salės scenos grindų danga, įrengta vėdinimo/kondicionavimo sistema. Atliktas kapitalinis technologijų kabineto sienų ir grindų remontas atnaujinti baldai. |

 **2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. – | – |

 **3. Užduotys ar veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Užtikrinamas visų pageidaujančių mokytis 1–ose klasėse mokinių skaičius, tam suformuotos 2 pirmos klasės Vytauto Didžiojo gimnazijoje. | Sėkmingai organizuojamas ugdymo procesas Vytauto Didžiojo gimnazijos patalpose, teikiama švietimo pagalba, įgyvendinamos neformaliojo švietimo: anglų kalbos, sporto, dailės, emocinio ugdymo programos. Kabinetai aprūpinti baldais, IKT įranga. |
| 3.2. Įgyvendinant Švietimo, mokslo ir sporto ministerijos programą „Kurk Lietuvai“tapome į Lietuvą grįžtančių/atvykstančių mokinių tinklo mokykla . | Užtikrinta geresnė tiesioginės migracijos patirties turinčių vaikų integracija į mokyklą, teikiama ne tik mokymosi, bet ir socialinė, emocinė parama. 2019–2020 m. m. sugrįžusių mokinių skaičius – 18, 2018–2019 m. m. – 12 mokinių. Įkurtas sugrįžusių mokinių „Šalių klubas“, teikiamos konsultacijos, gerosios patirties sklaida kitoms mokykloms. |
| 3.3. 2019 m. balandžio 8-11 dienomis atlikau Klaipėdos miesto pedagogų švietimo ir kultūros centro išorinį vertinimą, parengiau ataskaitą (Klaipėdos miesto savivaldybės administracijos direktoriaus 2019 m. kovo 7 d įsakymas Nr. AD1-425). | Pateiktos rekomendacijos veiklos tobulinimui padės efektyviau organizuoti Pedagogų švietimo ir kultūros centro veiklas atliepiančias ugdymo įstaigų poreikius. Švietimo įstaigos turės galimybę veiksmingiau planuoti kvalifikacijos tobulinimą. |

 **4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. – | – | – | – |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

 **5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai X |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

 **6. Kompetencijos, kurias norėtų tobulinti**

|  |
| --- |
| 6.1. Ugdomojo vadovavimo kompetencija |

Direktorė \_\_\_\_\_\_\_\_\_\_ Renata Venckienė 2020-01-16